IND vs ENG ലോര്ഡ്സ് വിജയം കോഹ്ലിക്ക് വമ്ബന് നേട്ടം കപില് ദേവ്, ധോണി എന്നിവര്ക്കൊപ്പം ഇംഗ്ലണ്ടിനെതിരെ ലോര്ഡ്സില് നേടിയ ഐതിഹാസിക വിജയത്തോടെ ക്രിക്കറ്റിലെ ഇതിഹാസ ക്യാപ്റ്റന്മാര്ക്കൊപ്പമെത്തിയിരിക്കുകയാണ് ഇന്ത്യന് നായകന് വിരാട് കോഹ്ലി. ക്രിക്കറ്റിന്റെ തറവാട്ടുമുറ്റത്ത് ആതിഥേയരായ ഇംഗ്ലണ്ടിനെ 151 റണ്സിനാണ് ഇന്ത്യ മുട്ടുകുത്തിച്ചത്. ഇന്ത്യ ഉയര്ത്തിയ 272 റണ്സ് വിജയലക്ഷ്യത്തിലേക്ക് ബാറ്റ് വീശിയ ഇംഗ്ലണ്ടിന് ഇന്ത്യയുടെ പേസര്മാര്ക്ക് മുന്നില് പിടിച്ചു നില്ക്കാന് കഴിഞ്ഞില്ല. ബാറ്റിംഗ് തകര്ച്ച നേരിട്ടതോടെ അവര് സമനിലയ്ക്കായി ശ്രമിച്ചെങ്കിലും മികച്ച ഫോമില് പന്തെറിഞ്ഞ ഇന്ത്യന് ബൗളര്മാര് ഇംഗ്ലണ്ടിനെ 120 റണ്സിന് പുറത്താക്കി.ലോര്ഡ്സില് ജയം നേടിയതോടെ, ഇന്ത്യക്ക് ലോര്ഡ്സില് ടെസ്റ്റ് വിജയം സമ്മാനിച്ച മൂന്നാമത്തെ ക്യാപ്റ്റനെന്ന റെക്കോര്ഡ് ഇന്ത്യന് ക്യാപ്റ്റന് വിരാട് കോഹ്ലി സ്വന്തമാക്കുകയായിരുന്നു. ഇന്ത്യയുടെ മുന് ക്യാപ്റ്റന്മാരായ കപില് ദേവ്, എംഎസ് ധോണി എന്നിവര്ക്ക് കീഴില് മാത്രമേ ഇതിന് മുന്പ് ലോര്ഡ്സില് ടെസ്റ്റില് ഇന്ത്യ വിജയം നേടിയിട്ടുണ്ടായിരുന്നുള്ളൂ. 1986ല് കപില് ദേവിന്റെ നേതൃത്വത്തിലുണ്ടായിരുന്ന ഇന്ത്യന് സംഘമാണ് ക്രിക്കറ്റിന്റെ തറവാട്ടുമുറ്റമായ ലോര്ഡ്സില് ഇന്ത്യയുടെ ആദ്യ ജയം നേടിയത്. പിന്നീട് ലോര്ഡ്സില് ഇന്ത്യ ഒരു ടെസ്റ്റ് മത്സരം ജയിക്കുന്നത് 2014ല് ധോണിയുടെ കീഴിലായിരുന്നു. 2014ല് ലോര്ഡ്സില് ജയം നേടിയ ഇന്ത്യന് ടീമിന്റെ ഭാഗമായിരുന്നു കോഹ്ലി. ധോണിയുടെ പിന്ഗാമിയായി ക്യാപ്റ്റന് സ്ഥാനമേറ്റ കോഹ്ലിയുടെ നേതൃത്വത്തില് ഏഴ് വര്ഷങ്ങള്ക്കിപ്പുറമാണ് ലോര്ഡ്സില് ഇന്ത്യ മൂന്നാമത്തെ ടെസ്റ്റ് ജയം നേടിയിരിക്കുന്നത്.ലോര്ഡ്സ് ടെസ്റ്റ് വിജയിക്കുന്ന മൂന്നാമത്തെ ഇന്ത്യന് ക്യാപ്റ്റന് എന്ന നേട്ടത്തിനൊപ്പം മറ്റൊരു നേട്ടം കൂടി കോഹ്ലി സ്വന്തമാക്കി. ടെസ്റ്റില് ഏറ്റവുമധികം വിജയങ്ങള് നേടിയ ലോകത്തിലെ നാലാമത്തെ ക്യാപ്റ്റന് എന്ന റെക്കോര്ഡ് കോഹ്ലി സ്വന്തമാക്കി. വെസ്റ്റ് ഇന്ഡീസിന്റെ മുന് ഇതിഹാസം ക്ലൈവ് ലോയ്ഡിനെ പിന്തള്ളിയാണ് കോഹ്ലി കൂടുതല് ജയങ്ങള് നേടിയ നാലാമത്തെ ക്യാപ്റ്റന് ആയത്. 63 ടെസ്റ്റുകളില് നിന്നും അദ്ദേഹത്തിന്റെ 37ാമത്തെ വിജയമായിരുന്നു ലോര്ഡ്സിലേത്. 74 ടെസ്റ്റുകളില് നിന്നും 36 ജയങ്ങളാണ് ലോയ്ഡിന് സ്വന്തമായിരുന്നത്.കൂടുതല് വിജയങ്ങള് നേടിയ ക്യാപ്റ്റന്മാരുടെ പട്ടികയില് ഇനി കോഹ്ലിക്ക് മുന്നിലുള്ളത് ദക്ഷിണാഫ്രിക്കയുടെ ഇതിഹാസ ക്യാപ്റ്റനായ ഗ്രയിം സ്മിത്ത്, ഓസ്ട്രേലിയയുടെ ഇതിഹാസ ക്യാപ്റ്റന്മാരായ റിക്കി പോണ്ടിങ്, സ്റ്റീവ് വോ എന്നിവരാണ്. 109 ടെസ്റ്റുകളില് നിന്നും 53 വിജയങ്ങള് സ്വന്തമായുള്ള സ്മിത്താണ് പട്ടികയില് ഒന്നാമന്. പോണ്ടിങിനാണ് രണ്ടാംസ്ഥാനം. 77 ടെസ്റ്റുകളില് നിന്നും 48 വിജയങ്ങളാണ് അദ്ദേഹത്തിന്റെ പേരിലുള്ളത്. 57 ടെസ്റ്റുകളില് നിന്നും 41 വിജയങ്ങളോടെ സ്റ്റീവ് വോ മൂന്നാം സ്ഥാനത്തും നില്ക്കുന്നു.നേരത്തെ രണ്ടാം ഇന്നിങ്സില് ഇന്ത്യ എട്ട് വിക്കറ്റ് നഷ്ടത്തില് 298 റണ്സെടുത്ത് ഡിക്ലയര് ചെയ്തതോടെയാണ് ഇംഗ്ലണ്ടിന് മത്സരം ജയിക്കാന് 272 റണ്സ് വിജയലക്ഷ്യം നിശ്ചയിക്കപ്പെട്ടത്. മറുപടി ബാറ്റിങ്ങിന് ഇറങ്ങിയ ഇംഗ്ലണ്ടിന് പക്ഷെ ഇന്ത്യയുടെ മികച്ച പേസ് ബൗളിങ്ങിന് മുന്നില് പിടിച്ചുനില്ക്കാന് കഴിയാതെ വരുന്ന കാഴ്ചയാണ് കണ്ടത്.ഒരു റണ് ചേര്ക്കുമ്ബോഴേക്കും രണ്ട് ഓപ്പണര്മാരെയും നഷ്ടപ്പെട്ട ഇംഗ്ലണ്ടിന് ഇടയ്ക്കിടക്ക് വിക്കറ്റ് നഷ്ടമായിക്കൊണ്ടിരുന്നു. ഇടക്ക് ചെറിയ ചെറുത്ത്നില്പ്പ് നടത്തിയ ഇംഗ്ലണ്ട് സമനില നേടുമെന്ന് തോന്നിച്ചെങ്കിലും അവസാന സെഷനില് സിറാജ് മിന്നല്പ്പിണരായതോടെ ഇംഗ്ലണ്ടിന്റെ സമനില മോഹങ്ങള് ചാമ്ബലാവുകയായിരുന്നു. ഇംഗ്ലണ്ട് നിരയില് മൂന്ന് പേര്ക്ക് മാത്രമാണ് രണ്ടക്കം കടക്കാന് കഴിഞ്ഞത്. 33 റണ്സെടുത്ത റൂട്ടാണ് ടോപ്സ്കോറര്. ഇന്ത്യയുടെ നാല് പേസര്മാരാണ് ഇംഗ്ലണ്ടിന്റെ 10 വിക്കറ്റുകളുംനേടിയത്. സിറാജ് നാലും ബുംറ മൂന്നും ഇഷാന്ത് രണ്ട് വിക്കറ്റുകളും നേടിയപ്പോള് ബാക്കി വന്ന ഒരു വിക്കറ്റ് ഷമി സ്വന്തമാക്കി.